CELEX: C2005/057/47
Language: et
Date: 2005-03-05 00:00:00
Title: Kohtuasi T-470/04: Thomas Peyker'i 19. novembri 2004. aasta hagi Euroopa Ühenduste Komisjoni vastu

5.3.2005   
            
            
               ET
            
            
               Euroopa Liidu Teataja
            
            
               C 57/28
            
         Thomas Peyker'i 19. novembri 2004. aasta hagi Euroopa Ühenduste Komisjoni vastu
   (Kohtuasi T-470/04)
   (2005/C 57/47)
   Kohtumenetluse keel: prantsuse
   Thomas Peyker, elukoht Saint Domingue (Dominikaani Vabariik), esitas 19. novembril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Sébastien Orlandi, Albert Coolen, Jean-Noël Louis ja Etienne Marchal, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada komisjoni otsus hageja “arvele” lisatud punktide kohta, samuti otsus hageja 2003. aasta edutamise käigus palgaastmele A6 üleviimata jätmise kohta.
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Hageja vaidlustab käesolevas asjas ametisse nimetava asutuse või ametiisiku keeldumise viia ta 2003. aasta edutamise käigus üle palgaastmele A6 ja tema “arvele” teenete või eelispunktide lisamise, mis olid selles osas ebapiisavad.
   Oma nõuet põhjendab hageja sellega, et rikutud on personalieeskirja artikleid 43 ja 45, võrdse kohtlemise põhimõtet ja õigust edutamisele.
   Hageja täpsustab, et keeldumine täiendavatest erilistest eelispunktidest tuleneb sellest, et hoolimata eelmise edutamise käigus üldjuhtkonna antud soovitusest teda edutada, ei oleks ta ikkagi mahtunud edutamise eelduseks olevasse 150protsendilisse piirmäära, mis võrdsustab hageja ametnikega, kelle edutamist juhtkond üldse ei soovitanud, ning seda vastuolus kohaldatava põhimõttega, et määrava tähtsusega kriteeriumiks isiku igasugusel edutamisel on tema teened.
   Lisaks väidab hageja, et ülemineku eelispunkte anti antud juhul juhuslikult, ilma et oleks arvesse võetud hinnataval ajaperioodil koostatud aruandeid ja ilma võrdlevalt teeneid hindamata.